3. ΑΠΟΦΑΣΙΣ ΠΡΩΘΥΠΟΥΡΓΟΥ Αριθ. 2430 της 7/9 Φεβρ. 1973 (ΦΕΚ Β΄ 174) Περί ορισμού του χρόνου εργασίας του προσωπικού του Γενικού Κρατικού Νοσοκομείου Αθηνών και του Ρυθμιστικού Κέντρου Διαλογής Ασθενών. Έχοντες υπ’ όψιν τας διατάξεις της παρ. 1 του άρθρ. 8 του Ν.Δ. 1343/73 (ΦΕΚ 31/8.2.73) «περί συστάσεως παρά τω Γενικώ Κρατικώ Νοσοκομείω Αθηνών Ρυθμιστικού Κέντρου Διαλογής Αθηνών», αποφασίζομεν: Άρθρ.1.-1.Η διάρκεια του χρόνου εργασίας του προσωπικού του Γενικού Κρατικού Νοσοκομείου Αθηνών και του παρ’ αυτώ Ρυθμιστικού Κέντρου Διαλογής Ασθενών ορίζεται ως κάτωθι: α)Ιατρικόν προσωπικόν: Διευθυνταί επί 6 ώρας ημερησίως. Επιμεληταί επί 7 ώρας ημερησίως. Βοηθοί μετά ή άνευ ειδικότητος επί 8 ώρας ημερησίως. β)Νοσηλευτικόν, Βοηθητικόν και εν γένει λοιπόν προσωπικόν πλην του Διοικητικού επί 8 ώρας ημερησίως. γ)Δια το Διοικητικόν προσωπικόν εφαρμόζεται το ισχύον ωράριον εργασίας δια το διοικητικόν προσωπικόν των Νοσηλευτικών Ιδρυμάτων Ν.Δ. 2592/53 (ανωτ. σελ. 111). 2.Άπαν εν γένει το εν τη προηγουμένη παραγράφω προσωπικόν και εν τω πλαισίω του δια ταύτης καθοριζομένου χρόνου εργασίας, υποχρεούται όπως προσφέρη τας υπηρεσίας αυτού κατά εναλλασσομένας ομάδας (βάρδιας ) εις τρόπον ώστε να καλύπτωνται αι λειτουργικαί ανάγκαι του Ιδρύματος καθ’ όλον το 24ωρον. Το καθ’ ομάδας (βάρδιαι) ωράριον ορίζεται δι’ αποφάσεως του Διοικητικού Διευθυντού του Ιδρύματος. Άρθρ.2.-1.Η ισχύς της παρούσης άρχεται από της ημερομηνίας ενάρξεως λειτουργίας του Ρυθμιστικού Κέντρου Διαλογής Ασθενών. 2.Η παρούσα δημοσιευθήτω δια της Εφημερίδος της Κυβερνήσεως. Σελ. 256,204(α) Τεύχος 551 Σελ. 112 